text: দুই ঘন্টা পর সচল হয়েছে গুগলের সকল পরিষেবা
  বাংলাদেশ সময় ৫টা ১৭ মিনিট থেকে বিশ্বজুড়ে গুগলের বেশ কিছু সার্ভিস ব্যবহারে সমস্যার সম্মুখীন হয়েছেন ব্যবহারকারীরা। এ সময় বিশেষ করে জিমেইল, গুগল ড্রাইভ, ইউটিউবসহ গুগলের সকল পরিষেবা ব্যবহারে বিড়ম্বনায় পড়েন বিশ্ববাসী। তবে দীর্ঘ ২ ঘন্টা পর ৭টা ১২ মিনিট থেকে ধীরে ধীরে সচল হতে থাকে গুগলের এসকল পরিষেবাগুলো। গুগল এক টুইটে জানিয়েছে, কারিগরি বিভ্রাটের কারণে তাদের এসব সেবা বিলম্বিত হচ্ছিল। ব্যবহারকারীরা প্রবেশ করতে পারছিলেন না। এখন সমস্যার সমাধান হয়েছে।
  ওয়েবসাইট ট্র্যাকিং সাইট ডাউন ডিটেক্টর ওয়েবসাইটের তথ্য অনুয়ায়ী, সোমবার বাংলাদেশ সময় সন্ধ্যা ৬টা ১৭ মিনিট থেকে জিমেইল, ড্রাইভ, ইউটিউব, গুগল প্লে, গুগল ম্যাপস, গুগল ডকস, গুগল ক্লাস রুমস, ইউটিউব টিভি, গুগল হ্যাংআউট ও গুগল মিট কাজ করছিল না। মূলত বিশ্বজুড়ে বড় ধরণের আউটেজের (গ্রাহক পর্যায়ে নেটওয়ার্ক বিচ্ছিন্ন) মুখোমুখি হয় গুগল, যার ফলে কিছুক্ষন ডাউন ছিল তাদের বেশ কিছু সার্ভিস।
  এদিকে ওয়েব আউটেজ পর্যবেক্ষণকারী ওয়েবসাইট ডাউনডিটেকটর, সন্ধ্যা ৬টা নাগাদ অন্তত ২০ হাজার আউটেজের রিপোর্ট পেয়েছে। গুগলের নানা সার্ভিস কোন সমস্যা হলে বা সেটি কি অবস্থায় আছে সেটি https://ift.tt/Pn6GVU থেকে জানা যায়। এখানে বর্তমানে গুগলের সবগুলো সার্ভিসের পাশে সবুজ চিহ্ন রয়েছে। সাধারণত, সমস্যা হলে এ সার্ভিসগুলোর পাশে অন্য রঙয়ের চিহ্ন থাকে।